UPN talde parlamentarioari atxikitako foru parlamentari Miguel Bujanda Cirauqui jaunak 11-24/PES-00055 galdera egin du idatziz, Ecofert Sansoain enpresan Gipuzkoatik ez datozen lohiak eta lixibiatuak kutsatuta egoteari buruz. Hona hemen Landa Garapeneko eta Ingurumeneko kontseilariak horri buruz ematen dion informazioa:

Nola Gipuzkoa ez den beste edozein jatorritatik ekarritako lohiak hala Iruñerriko Mankomunitatetik jasotakoak Ecofert Sansoain SLren instalazioan jaso eta konpostatze piletan tratatzen dira instalazioak duen ingurumen baimenarekin bat. Instalazioan hondakinak tipologiaren arabera banantzen dira, baina ez jatorriaren arabera, eta, hortaz, hondakinok nahasten ahal dira.

Beste kontu bat da kutsadurarik egon den. Ecofert Sansoain SLk duen ingurumen baimen integratuak baimena ematen du lohi jakin batzuk jasotzeko (taula erantsi da). Jatorria egokia bada, Iruñerriko Mankomunitatetik etorritako hondakin organikoekin nahasten ahal dira, eta, beraz, ezin daiteke esan nahaste hori kutsadura denik. Hori dela-eta, adierazten da ezen, lohien hondakina, jatorria zeinahi ere duen, kontaktuan egoten dela Iruñerriko Mankomunitatetik etorri eta piletan egoten diren hondakin organikoekin, baina ez ditu kutsatzen.

| **Prozesu eta Kudeaketa baimendua instalazioan** | **Hondakinen deskribapena** | **Hondakinaren EHZ kodea**  |
| --- | --- | --- |
| KONPOSTATZEA (R3) | Ikuzketako eta garbiketako lohiak | 020101  |
| Ikuzketako eta garbiketako lohiak | 020201  |
| Efluenteak in situ tratatzearen ondoriozko lohiak | 020204  |
| Efluenteak in situ tratatzearen ondoriozko lohiak | 020305  |
|  Efluenteak in situ tratatzearen ondoriozko lohiak | 020403  |
| Efluenteak in situ tratatzearen ondoriozko lohiak | 020502  |
| Efluenteak in situ tratatzearen ondoriozko lohiak | 020603  |
| Efluenteak in situ tratatzearen ondoriozko lohiak | 020705  |
| Efluenteak in situ tratatzearen ondoriozko lohiak, 03 03 10 kodean zehaztutakoez bestelakoak | 030311  |
| Lohiak, bereziki efluenteak in situ tratatzearen ondoriozkoak, kromorik ez dutenak | 040107  |
| Efluenteak in situ tratatzearen ondoriozko lohiak,  02 19 kodean zehaztutakoez bestelakoak | 040220  |
| Udal hondakinen tratamendu anaerobikoaren digestio lohiak | 190604  |
| Animalia- eta landare-hondakinen tratamendu anaerobikoaren digestio lohiak | 190606  |
| Hiriko hondakin uren tratamenduaren lohiak | 190805  |
| Industriako hondakin uren tratamendu biologikotik datozen lohiak, 19 08 11 kodean zehaztutakoez bestelakoak | 190812  |
| Industriako hondakin uren beste tratamendu batzuetatik datozen lohiak, 19 08 13 kodean zehaztutakoez bestelakoak | 190814  |
| Putzu septikoetako lohiak | 200304  |

Hori guztia jakinarazten dut, Nafarroako Parlamentuko Erregelamenduaren 215. artikuluan ezarritakoa betez.

Iruñean, 2024ko otsailaren 19an

Landa Garapeneko eta Ingurumeneko kontseilaria: José María Aierdi Fernández de Barrena